بیرلشمیش میلتلر تهلوکه‌سیزلیک شوراسی، بالیستیک موشک سیناغی ائتمکله سوچلانان ایرانین موشک پروگرامینی گؤروشمک اوزره توپلاندی.
اینگیلتره و فرانسانین طلبی ایله توپلانان بیرلشمیش میلتلر تهلوکه‌سیزلیک شوراسی، قاپالی اوتورومدا ایرانین موشک سیناغی ائتدیگی ادعالارینی مذاکره ائتدی. آمریکا بیرلشیک ایالتلری ایرانین موشک سیناقلاری سببی ایله قینانما‌سی چاغرسی ائتدی.
ایرانین بیرلشمیش میلتلر تهلوکه‌سیزلیک شوراسی قرارینی پوزدوغونو مدافعه آمریکانین بیرلشمیش میلتلر دائمی نماینده‌سی نیکی هیلی، اوتوروم اؤنجه‌سی وئردیگی یازی‌لی آچیقلامادا، ایرانین سون بالیستیک موشک سیناغینین تهلوکه‌لی و قایغی وئریجی اولدوغونو بیلدیره‌رک تهرانین تحریک ائدیجی موشک دنه‌مه‌سینین" قینانما‌سی چاغریسی ائتدی.
بؤیوک بریتانیانین بیرلشمیش میلتلرده‌کی دائمی نماینده‌سی کارن پیرس ایسه ایرانین موشک سیناغینین بیرلشمیش میلتلر تهلوکه‌سیزلیک شوراسی قرارینا ضد اولدوغونو دئدی.
فرانسالی ائلچی فرانسوا دلاتر دا اینگیلتریله عینی راحاتسیز‌لیغی دیله گتیره‌رک ایرانی بالیستیک موشکلرله باغلی بوتون فعالیتلرینی دوردورماغا چاغیردی.
ایران ایسه بیرلشمیش میلتلر دائمی نماینده‌لیگی واسطه‌سیله وئردیگی آچیقلامادا، موشکلرده نوکلئر ساواش باش‌لیغی ایستیفاده‌سی ادعالارینی یالانلایاراق تهرانین بیرلشمیش میلتلر تهلوکه‌سیزلیک شوراسی تحریمینی پوزمادیغینی ادعا ائتدی.
